Page:Oxford Book of English Verse 1250-1900.djvu/448

 'Come doun, come doun, my mother dear, Come aff the castle wa'! I fear if langer ye stand there, Ye'll let yoursell doun fa'.'

She's ta'en a cake o' the best bread, A stoup o' the best wine, And a' the keys upon her arm, And to the yett is gane.

'O ye're welcome hame, my ain gude lord, To your castles and your towers; Ye're welcome hame, my ain gude lord, To your ha's, but and your bowers. And welcome to your hame, fair lady! For a' that's here is yours.'

'O whatna lady's that, my lord, That welcomes you and me? Gin I be lang about this place, Her friend I mean to be.'

Fair Annie served the lang tables Wi' the white bread and the wine; But ay she drank the wan water To keep her colour fine.

And she gaed by the first table, And smiled upon them a'; But ere she reach'd the second table, The tears began to fa'.

yett] gate.